Atine Murni bungah tan kena digambarake. Kabeh endahing urip saiki dirasakake maneh. Rombongan mau tumuju menyang Gunung Kidul, menyang omahe pak Redjo. Tekan Gunung Kidul wis tengah wengi. Sawise padha leren sauntara, Pak lan Bu Mangun sarta Karyadi banjur padha pamitan. Ora lali kanggo Murni lan anake loro, pak lan bu Mangun ninggali sandhangan, oleh-oleh lan sangu dhuwit kang ngluwihi gedhene dhuwit kang nate dicekel Murni.